open-index/open-wikipedia-markdown huggingface dataset:
Ruuhikosken golfkenttä

**Ruuhikosken golfkenttä** on Seinäjoen Ruuhikoskella sijaitseva 18-reikäinen golfkeskus. Kentän pituus on 6&nbsp;129 m ja sen kokonais-par on 72 Kentän suunnittelija on Robert Trent Jones Jr..

Kenttä tunnetaan monipuolisuudestaan ja vaihtelevuudestaan. Ruuhikosken väylät ovat leveitä. Vesiesteitä on kymmenellä eri väylällä. Kenttä on suunniteltu kansainväliset mitat täyttäväksi ja kentän luonnetta voidaan pienillä muutoksilla vaihdella paljonkin. Kentällä on viisi tiipaikkaa. Klubin palveluihin kuuluvat saunan ja ravintolan lisäksi Pro Shop, suihkut ja pukuhuoneet. 

Ruuhikosken golfkenttä avattiin vuonna 1992. Kenttää ylläpitävä seura Etelä-Pohjanmaan Golf on perustettu vuonna 1986.

Kentällä on järjestetty kaikki kansalliset arvokisat ja yhdet EM-kisat.

## Lähteet

## Aiheesta muualla
* Ruuhikoskigolfin kotisivut
Susanna Garabatos

**Susanna Garabatos Rodríguez** (s. 8. maaliskuuta 1979 Vigo, Pontevedra) on entinen espanjalainen uimari, joka osallistui kotimaansa riveissä kesäolympialaisiin 1996. Siellä hän karsiutui alkuerissä 4x100 metrin vapaauintiviestissä, yhdessä Blanca Cerónin, Fátima Madridin, ja Claudia Francon kanssa.

## Lähteet
* Espanjan olympiakomitea
Iro

**Iro** on kolme lasta synnyttävä neitsyt tai neito suomalaisessa mytologiassa. Iro on ortodoksisen Irina-pyhimyksen mukaan muodostunut hahmo. Useissa tarinoissa Iron synnyttämät lapset ovat Väinämöinen, Ilmarinen ja Joukahainen. Iro ei kuitenkaan synnytä Väinämöistä mereen, kuten Ilman Impi tekee Kalevalassa. Nämä lapset osallistuvat myöhemmin maailman syntyyn. 

## Katso myös
*Suomen Kansan Vanhat Runot
*Syy (mytologia)

## Lähteet
Barry George

**Barry George** (s. 15. huhtikuuta 1960) on brittiläisen televisiojuontaja Jill Dandon murhasta tuomittu ja myöhemmin syyttömänä vapautettu mies.

## Ennen murhasyytettä

George syntyi Lontoossa. Hänen vanhempansa erosivat pojan ollessa 13-vuotias. Hän kävi tunne- tai käytöshäiriöisille oppilaille suunnattua koulua ja toimi vuonna 1977 neljän kuukauden ajan BBC:n leivissä. 

Georgeä kiehtoi julkisuus jo ennen pidätystä. Hän teki itsestään henkilökohtaiseen käyttöön valokuvia, jossa hän oli SAS-sotilaaksi sonnustautuneena. Hän myös käytti itsestään nimeä **Barry Bulsara**; "Bulsara" oli Queen-yhtyeen laulaja Freddie Mercuryn todellinen sukunimi. Jo kouluaikanaan hän oli käyttänyt itsestään muusikko Gary Glitterin oikeaa nimeä Paul Gadd.

Georgen pidätyksen yhteydessä paljastettiin, että hänellä oli jo ennestään ainakin jonkin verran rikollista taustaa. Hän oli mm. pyrkinyt murtautumaan Kensingtonin palatsiin, kun prinsessa Diana asui siellä. Hänen hallustaan löydettiin myös luetteloita, joihin oli kirjattu lähes sadan naisen henkilötietoja (mm. osoitteita) ja valokuvia. Diana oli ollut heidän joukossaan. George oli menneinä vuosinaan myös esiintynyt kadulla poliisina väärennettyjen lupakirjojen kanssa. Oikeudenkäynnissä itseään Paul Gaddiksi väittänyt mies oli pukeutunut glam rock -vaatetukseen. 

Georgella oli tuomioita seksuaalirikoksista, ja häntä tutkinut psykologi totesi miehen kärsineen erilaisista persoonallisuushäiriöistä. Lisäksi hän on epileptikko.

## Murha, tuomio ja vapautus
Juontaja Jill Dando ammuttiin hänen kotinsa lähellä 26. huhtikuuta 1999. Barry George pidätettiin silminnäkijähavaintojen perusteella vasta 15. toukokuuta 2000. Hänet tuomittiin 2. heinäkuuta 2001 elinkautiseen vankeusrangaistukseen murhasta. 

Tapaus otettiin uudelleen tuomioistuimen käsiteltäväksi 9. kesäkuuta 2008 ja George todettiin syyttömäksi 1. elokuuta 2008.

## Lähteet
Mirkka Lappalainen

**Mirkka Marjaana Lappalainen** (s. 26. marraskuuta 1975 Helsinki) on suomalainen filosofian tohtori ja historiantutkija. Hän on työskennellyt Suomen ja Pohjoismaiden historian yliopistonlehtorina Helsingin yliopistossa vuodesta 2014 ja humanistisen tiedekunnan varadekaanina vuodesta 2023.

Lappalainen kirjoitti ylioppilaaksi Kallion lukiosta vuonna 1994. Hän valmistui filosofian maisteriksi Helsingin yliopistosta vuonna 1998 ja lisensiaatiksi 2001. Tohtoriksi Lappalainen väitteli vuonna 2005 väitöskirjalla *Suku, valta, suurvalta*, joka käsittelee Creutzin aatelissuvun vaiheita suurvalta-ajan Ruotsissa. Hän oli Suomen ja Pohjoismaiden historian assistentti 2001–2009 ja tutkijatohtori 2009–2014.

Lappalainen on kirjoittanut useita palkittuja historia-aiheisia tietokirjoja. Hän sai Vuoden tiedekirja -palkinnon teoksestaan *Maailman painavin raha* (2006). Lappalaisen nuijasotaa käsittelevä teos *Susimessu* (2009) palkittiin Lauri Jäntin palkinnolla. Kirja valittiin myös Vuoden historiateokseksi. Lappalaisen teos *Jumalan vihan ruoska* (2013) sai tiedonjulkistamisen valtionpalkinnon syksyllä 2013. Teos *[[Pohjolan Leijona|Pohjolan leijona: Kustaa II Aadolf ja Suomi 1611–1632]]* voitti vuoden 2014 Tieto-Finlandian sekä Vuoden tiedekirja -palkinnon. Huhtikuussa 2016 Lappalainen valittiin Vuoden dosentiksi.

## Teokset
* *Luonnonrakkauden ja -viisauden kirja*, koonneet Tertti Lappalainen ja Mirkka Lappalainen. WSOY, 1997 
**Five centuries of violence in Finland and the Baltic area*, toim. Mirkka Lappalainen. Academy of Finland, 1998 
**Crime and control in Europe from the past to the present*, toim. Mirkka Lappalainen and Pekka Hirvonen. Academy of Finland, 1999 
* 
* 
* 
* *Ankkojen maailmanhistoria. 3, Keskiaika*, esipuhe Mirkka Lappalainen.  Sanoma Magazines Finland, 2010 . 
* *Ankkojen maailmanhistoria. 4, Renessanssista suuriin vallankumouksiin*, esipuhe Mirkka Lappalainen. Sanoma Magazines Finland, 2011 . 
* *Kansallinen kapitalismi, kansainvälinen talous*, Siltala, 2012 . (Juhlakirja professori Markku Kuismalle 7.2.2012. Mirkka Lappalainen &  Jouko Nurmiainen: Markku Kuisman ura ja tuotanto)
* 
* 
* *Pohjoisen noidat: oikeus ja totuus 1600-luvun Ruotsissa ja Suomessa*, Otava, 2018 
* 

## Palkinnot ja ehdokkuudet
* Vuoden tiedekirja 2006, 2014
* Lauri Jäntin palkinto 2010
* Vuoden historiateos 2009
* Kanava-palkintoehdokkuus 2012, 2014
* Tiedonjulkistamisen valtionpalkinto 2013
* Tieto-Finlandia-palkinto 2014
* Kanava-palkinto 2018 teoksesta *Pohjoisen noidat*

## Lähteet

## Aiheesta muualla
* Mirkka Lappalainen Tuhat-tutkimustietojärjestelmässä
* Mirkka Lappalainen Kustannusosakeyhtiö Siltalan sivuilla
* Mirkka Lappalainen haastattelussa, Kirjastokaista-video
* Haastattelussa tietokirjailija Mirkka Lappalainen Yle Areena. 8.1.2015.
Kirk Stevens

**Kirk Stevens** (s. 17. elokuuta 1958) on kanadalainen snooker-biljardin pelaaja.

Stevens aloitti biljardinpeluun nuorena ja pääsi 21-vuotiaana semifinaaliin snookerin MM-kisoissa Sheffieldissä. Vuonna 1984 Stevensin onnistui tehdä Jimmy Whitea vastaan kilpaillessaan 147 pisteen breikki. 

Stevens jatkaa biljardin peluuta yhä. Hän on ollut hoidettavana riippuvuudestaan kokaiinin ja toimi 1990-luvun alussa lyhyesti autokauppiaana.

## Lähteet
Göteborgin raatihuone

**Göteborgin raatihuone** on rakennus Göteborgin kaupungissa, Länsi-Götanmaalla, Ruotsissa. Se on rakennettu vuosina 1670-1672, ja sen suunnittelusta on vastannut arkkitehti Nicodemus Tessin vanhempi. Nykypäivänä sitä käyttää Göteborgin käräjäoikeus.

Rakennusta on muokattu vuosien varrella. Vuonna 1732 sitä uudistettiin kaupungininsinööri Bengt Wilhelm Carlbergin johdolla, ja 1810-luvun toisella puoliskolla rakennukseen lisättiin kolmas kerros. Lisäksi vuonna 1937 raatihuoneen viereen valmistui funktionalismia edustava lisärakennus. Sen on suunnitellut arkkitehti Gunnar Asplund.

## Aiheesta muualla

*Göteborgin raatihuoneen sivut
Syldaavi

**Syldaavi** on kuvitteellinen kieli, jota puhutaan Hergén Tintti-sarjakuvissa esiintyvässä Syldavian valtiossa. Kielelle pohjana oli hollannin murre marol, jota on puhuttu Brysselin ympäristössä. Kielen on analysoinut Mark Rosenfelder. Syldavian kieltä esitellään ensi kerran vuosina 1938–1939 ilmestyneessä Tintti-seikkaulussa *[[Kuningas Ottokarin valtikka]]*. Tarinassa on paljon horjuntaa sen suhteen, kirjoitetaanko syldaavia latinalaisilla vai kyrillisillä aakkosilla. Esimerkiksi nimikilvistä ja tienviitoista osa käyttää latinalaisia ja osa kyrillisiä aakkosia.

## Äänteet

**Vokaalit**

*a – [a] 
*ä – ehkä [æ] tai [ɛ] 
*â – epävarma 
*e – [e] 
*i – [i] 
*ï – epävarma 
*o – [o] 
*ô – [ɔ] 
*ö – [ø] 
*u – [u] 
*û – [ʊ] 
*ü – [y] 
*y – [ɪ]

**Digrafit**

*oe – [ø] 
*ou – [ou] 
*eu – epävarma: ehkä [œ] tai [ø], ehkä diftongi [eu] tai [ɛu]. Se esiintyy vain sanassa: teuïh (”ovi”). 
*ei – [ei]

**Konsonantit**

*Klusiilit: b [b], p [p], t [t], d [d], k [k], g [g] 
*Frikatiivit: f [f], w [v], s [s], z [z], sz [ʃ], zs [ʒ], kh [x], gh [ɣ], h [h] 
*Affrikaatat: tz [ʦ], dz [ʣ], cz [ʧ], dj[ʤ] 
*Nasaalit: m [m], n [n] 
*Lateraalit: l [l] 
*Approximantit: ph [ɸ], v [β], r [r], rz [rʒ] 
*Semivokaalit: j [j] 

## Kielioppi

**Monikko**

*Kotoperäisten sanojen monikko muodostetaan päätteellä *-en* (kuten monien hollanninkin sanojen): *klebcz***en** (koira); *fläsz***en** (pullo)
*Lainasanojen monikko muodostetaan päätteellä *-es*: *zigarett***es** (savuke)

**Määräinen artikkeli**

## Epämääräinen artikkeli

* Yksikkö: *on*
* Monikko: *onegh*

## Persoonapronominit

## Demonstratiivipronominit

**czei** – tämä 
**tot** – tuo

## Aiheesta muualla
*Syldaavin kielioppia ja sanastoa (ranskaksi ja englanniksi)
Celebrían

**Celebrían** on J. R. R. Tolkienin luoma kuvitteellinen hahmo. Hän on Celebornin ja Galadrielin tytär, Elrondin vaimo sekä Arwenin, Elrohirin ja Elladanin äiti. Celebríania kutsuttiin myös nimellä **Rivendellin neito**. Celebríanin nimi tarkoittaa ''sindar''in kielellä "hopeista kuningatarta".

## Juoni

Celebríanin syntymäpäivä on tuntematon, tosin hän on saattanut elää lähellä Evendim-järveä. Hänet nähtiin ensimmäisen kerran kun hän oli menossa Eregionista Lórieniin äitinsä, Galadrielin kanssa toisella ajalla vuonna 1350. Celebrìan meni naimisiin Rivendellin hallitsijan Elrondin kanssa vuonna 109 kolmatta aikaa. Hän syntyi Ost-in-Edhilissä toisella ajalla ennen vuotta 1091. Kuitenkin hänet mainitaan *Galadrielin ja Celebornin historiassa* ennen vuotta 1350 toista aikaa, mutta kuitenkin muuttaa käsikirjoitusta huomattavasti, joten tämä päivä on voinut muuttua paljonkin. 

Sauronin tunkeutumisen jälkeen Eregioniin vuonna 1697 toista aikaa Galadriel, Celebrían ja heidän sukulaisensa pakenivat Ost-in-Edhilistä Morian kaivosten läpi, lopulta he saapuivat Lothlórieniin.

Vuonna 2509 toista aikaa hän oli matkalla tapaamaan vanhempiaan, mutta joutui örkkien väijytykseen Punasarven solassa. Celebrian vangittiin, sekä häntä kidutettiin. Hänen poikansa Elladan ja Elrohir pelastivat hänet, mutta hän oli saanut myrkyllisen haavan. Elrond paransi haavan Rivendellissä, mutta Celebrían ei koskaan palautunut kokonaan mieleltään ja henkisesti. Hän ei halunnut jäädä enää Keski-maahan ja hän seilasi seuraavana vuonna Valinoriin.
Kansantaiteilija

**Kansantaiteilija** on henkilö, joka toimii jollakin taiteenalalla ja on itseoppinut taiteilija. Yleisesti kansantaiteilijoiksi kutsutaan muusikoita.

## Katso myös
*ITE-taide
*Kansanmusiikki
*Kansantaide
*Naivismi
Haimonni

**Haimonni** (*Pangasianodon hypophthalmus* tai *Pangasius hypophthalmus*) on Aasiasta kotoisin oleva makean veden kala, joka on yleistymässä ruokakalana Euroopassakin. Ruokana sen liha muistuttaa kuhaa tai merianturaa. Sitä myydään *pangasiusfileenä*. Haimonni on suhteellisen tunnettu myös akvaariokalana, joskin sitä pidetään vaikeahoitoisena. Rajoitetussa tilassa kala jää yleensä pienempikasvuiseksi kuin luonnossa.

## Ulkonäkö ja koko
Haimonni painaa myyntikokoisena puolestatoista kahteen kiloa; suurin pyydystetty yksilö painoi 44&nbsp;kg. Evät ovat tummanharmaat tai mustat. Aikuinen kala on tasaisen harmaa, nuorilla yksilöillä on tumma juova kyljessä.

## Levinneisyys
Pangasius on kotoisin Mekong- ja Chao Phraya -joista Kaakkois-Aasiassa. Alkuperäiset populaatiot ovat heikentyneet jyrkästi ja luonnonvaraiset kannat ovat uhanalaisia. Kalaa kasvatetaan kuitenkin nykyisin runsaasti kalanviljelylaitoksissa, eritoten Thaimaassa ja Vietnamissa, ja sitä on siirretty myös uusiin luonnonvesiin esim. Myanmarissa ja Indonesiassa.

## Huijauskäyttö
Oceana-järjestön vuonna 2015 tekemän tutkimuksen mukaan haimonnia myydään yleisesti kalliimpien kalalajien nimikkeillä. Useimmiten huijauksen kohteena ovat ahven, meriahven ja meriantura. Huijausta tapahtuu niin tukkukaupassa, supermarketeissa kuin ravintoloissakin. Tällaista epärehellistä kauppaa käydään ympäri maailmaa. Tosin EU:ssa kalahuijaukset ovat vähentyneet 23 prosentista 8 prosenttiin vuosien 2011 ja 2015 välillä.

## Lähteet

## Aiheesta muualla
* Haimonnin ravintosisältö THL
Karoonjänis

**Bushmannijänis** eli **kapinkaniini** (*Bunolagus monticularis*) on yksi maailman harvinaisimmista nisäkkäistä. Luonnossa niitä elää noin 250 yksilöä. Nisäkäsnimistötoimikunnan ehdotus lajin uudeksi suomenkieliseksi nimeksi on *karoonjänis*.

## Koko ja ulkonäkö
Bushmannijäniksen turkki on pääväriltään ruskehtava, tietyissä kohdissa siinä on myös harmaata sävyä. Leuassa ja korvien sisäpuolella on lisäksi kellertävää ja niskassa punertavaa karvaa; silmien ympärykset ja vatsapuoli ovat likaisenvalkoiset. Häntä on lyhyt, pörröinen ja väriltään musta. Muita tuntomerkkejä on suun nurkista lähtevät mustat raidat, jotka jatkuvat poskille. Sen ruumiin pituus on 40–60 cm ja korvien pituus 13 cm. Bushmannijänis painaa täysikasvuisena noin 1,9 kilogrammaa.

## Levinneisyys
Bushmannijäniksen elinalue käsittää ainoastaan Etelä-Afrikassa sijaitsevan Karoon aavikon etelä- ja keskiosat.

## Elintavat
Bushmannijänikset ovat yöeläimiä.

## Lisääntyminen
Bushmannijänikset synnyttävät kerrallaan vain yhdestä kahteen poikasta kerran vuodessa. Tiineys kestää 35–36 päivää.

## Uhat
Bushmannijänis on luokiteltu äärimmäisen uhanalaiseksi. Pahin uhka lajille on maatalousmaan raivaus. Suurin osa lajin elinympäristöstä, pensaikkoisista joenrannoista, on 1950-luvun jälkeen raivattu pelloiksi. Muita uhkia ovat ansat, elinalueen pieneneminen polttopuun keräyksen ja lampaiden laiduntamisen vuoksi, vapaat tai ihmisen seurassa metsästävät koirat ja jokia kuivattavien patojen rakentaminen.

## Lähteet
Max Fleischer

**Max Fleischer** (19. heinäkuuta 1883 Krakova – 11. syyskuuta 1972) oli amerikanjuutalainen animaation uranuurtaja ja rotoskooppaus-animaatiotekniikan kehittäjä, jonka perhe oli alun perin kotoisin Itävalta-Unkarin Krakovasta (nykyisin Puolaa). Fleischerin ollessa 4-vuotias perhe muutti Yhdysvaltoihin. Max Fleischer loi yhdessä veljensä Daven kanssa useita suosittuja animaatiohahmoja, kuten Betty Boop, Kippari-Kalle ja Koko. Hän teki myös 1940-luvulla sarjan maineikkaita Teräsmies-animaatioita.

Max Fleischer työskenteli aluksi pilapiirtäjänä, mutta siirtyi sitten animaation pariin. Fleischer teki 1920-luvulla useita lyhyitä elokuvia, joissa yhdistettiin piirrosanimaatiota ja elävänä kuvattua materiaalia. Elokuvien pääosassa oli mustepullosta esiintyöntyvä klovni Koko. Koko-elokuvien jälkeen Fleischer kehitti  Betty Boopin, suurisilmäisen ja kurvikkaan naishahmon, josta tuli erittäin suosittu. Fleischerin animaatiohahmoista kuuluisin on kuitenkin Kippari-Kalle, joka perustui Elzie Crisler Segarin sarjakuvaan. Kippari-Kalle-animaatiot olivat 1930-luvulla menestyneimpiä animaatioita Yhdysvalloissa, ja niiden suosio ylitti jopa Disneyn piirretyt lyhytelokuvat.

Max ja Dave Fleischer pyrkivät kilpailemaan Disneyn kanssa myös pitkien animaatioelokuvien puolella. Vuonna 1939 valmistui Fleischerin studion animaatioelokuva *Gulliverin matkat*, joka menestyi melko hyvin. Fleischerien seuraava pitkä animaatio *Mr Bugs Goes to Town* epäonnistui kuitenkin taloudellisesti, ja Fleischerit joutuivat unohtamaan pitkät animaatiot. Paramount Pictures osti vuonna 1941 pahasti velkaantuneen Fleischer Studios -yhtiön ja muutti nimeksi Famous Studios. Fleischerit jatkoivat uuden yhtiön johdossa runsaan vuoden verran ennen vetäytymistään alalta. Vuosina 1941–1943 he tuottivat animaatiosarjan Teräsmiehestä.

## Lähteet
* Juho Gartz: animaatioelokuvat. Suomen  Elokuvasäätiö, julkaisusarja n:o 6, 1978. 

### Viitteet
Liz May Brice

**Elizabeth ”Liz” May Brice** (s. 1975 Redhill, Surrey) on englantilainen näyttelijä. Hän opiskeli englantia Cambridgen yliopistossa, ja hänet tunnetaan muun muassa Pat Kerriganin roolista draamasarjassa *[[Bad Girls]]*. Sen lisäksi Brice on näytellyt muun muassa elokuvissa *[[Resident Evil (elokuva)|Resident Evil]]* ja *[[Alien vs. Predator (elokuva)|Alien vs. Predator]]*.

## Aiheesta muualla
*
François Ravaillac

**François Ravaillac** (1578 Angoulême – 27. toukokuuta 1610) oli Ranskan kuningasHenrik IV:n murhaaja.

Ravaillac syntyi koulutettuun perheeseen; hänen isoisänsä François Ravaillac oli syyttäjänä Angoulêmessa, ja kaksi hänen äitinsä setää oli Angoulêmen katedraalin kaniikkeja. Hänen isänsä Jean Ravaillac oli väkivaltainen mies, jonka monet pahat teot aiheuttivat julkisen skandaalin ja johtivat vaikeuksiin lain edessä; hänen äitinsä Françoise Dubreuil oli tunnettu katolisesta hurskaudestaan. 

Hän aloitti työuransa palvelijana ja ryhtyi myöhemmin koulun opettajaksi. Hän oli pakkomielle uskontoon ja hän haki askeettiseen Feuillants-veljeskunnan jäsenyyttä, mutta lyhyen koeajan jälkeen hänet erotettiin, koska hän oli ”altis näyille”. Hän pyrki vuonna 1606 jesuiittaveljestön jäseneksi, mutta ei tullut hyväksytyksi. 

François Ravaillac ilmoitti nähneensä vuonna 1609 ilmestyksen, jossa hänelle annettiin kehotus vaatia kuningasta käännyttämään hugenotit katolilaisuuteen. Hän ei kuitenkaan päässyt tapaamaan kuningasta. Ravaillac tulkitsi Henrikin päätöksen valloittaa Alankomaat aluksi sodalle paavia vastaan. Hän puukotti kuninkaan kuoliaaksi Pariisissa 14. toukokuuta 1610, kun tämän vaunut olivat pysähtyneet liikenteessä. 

Ravaillacilta yritettiin kiduttamalla saada tietoja rikoskumppaneista, joita hänellä uskottiin olevan. Hän itse ilmoitti, ettei kukaan ollut johdatellut häntä salamurhaan. Ravaillac teloitettiin 27. toukokuuta 1610 repimällä hänet neljän hevosen avulla kappaleiksi, mikä oli rangaistus kuninkaanmurhasta. Tämän jälkeen hänen vanhempansa määrättiin maanpakoon, ja sukulaisia kiellettiin käyttämästä ”Ravaillac” -nimeä.   

## Lähteet
Théodred

**Théodred** on J. R. R. Tolkienin luoma fiktiivinen henkilö, joka esiintyy fantasiaromaanissa *[[Taru sormusten herrasta]]*.

Théodred syntyi vuonna 2978 Kolmatta Aikaa. Hänen äitinsä Elfhild kuoli synnytyksessä, mutta hänen isästään Théodenista tuli Rohanin seitsemästoista kuningas vuonna 2980. Théodred oli Théodenin ainoa poika ja perillinen.

Théodred kasvoi hänen serkkunsa Éomerin kanssa, jota hän rakasti kuin veljeään. Ainoa henkilö, jota hän rakasti enemmän kuin Éomeria oli hänen isänsä Théoden.

Myöhemmin Théodred joutui Saruman Valkoisen armeijan surmaamaksi Rautkymin kahlaamoiden ensimmäisessä taistelussa vuonna 3019. Kuoltuaan hänet haudattiin esi-isiensä hautojen viereen.

## Elokuvassa
Peter Jacksonin ohjaaman elokuvatrilogian toisessa osassa, *Kahdessa tornissa*, Théodredin roolissa esiintyi Paris Howe Strewe.
Kolmas Aika

**Kolmas Aika** on kuvitteellinen ajanjakso J. R. R. Tolkienin Keski-Maassa.

## Juoni
Kolmannen Ajan aloittavat ennen Sauronin ensimmäistä tuhoa Ihmisen ja Haltiain Viimeinen Liitto, jota seurasi Númenorin tuho. Se loppui vuonna 3021, kun Valtasormus tuhottiin ja Sauron lyötiin vihdoin lopullisesti. Kun Bilbo ja Frodo lähtivät Keski-Maasta, alkoi Neljäs Aika.
3 vuosisataa

**3 vuosisataa** (*Three Ages*, suomeksi myös **Kolme aikakautta**) on vuonna 1923 valmistunut yhdysvaltalainen mykkäelokuva, jonka käsikirjoitti ja ohjasi Buster Keaton. Elokuva on parodia D. W. Griffithin elokuvasta *[[Suvaitsemattomuus]]* (1916).

Buster Keaton halusi elokuvansa naispääosan esittäjäksi vaimonsa Natalien sisaren Constance Talmadgen, joka oli näytellyt *Suvaitsemattomuudessa*. Talmadgen sijaan osaan palkattiin kauneuskilpailun voittaja Margaret Leahy, jolla ei ollut aikaisempaa näyttelijäkokemusta. Vaikka Keaton ei ollut tyytyväinen naisen näyttelijäntaitoihin, hän ei voinut purkaa sopimusta Leahyn kanssa mahdollisten oikeustoimien pelossa. Elokuva jäi Leahyn ainoaksi.

Useimpien muidenkin Keatonin elokuvien tapaan *3 vuosisataa* oli vaarassa tuhoutua. Elokuvan ainoa kopio löytyi pahasti mädäntyneenä vuonna 1954 ja se onnistuttiin pelastamaan restauroijien ankaran työn tuloksena.

## Juoni

Elokuvan kolme kertomusta sijoittuvat kivikauteen, Rooman valtakuntaan ja 1920-luvun Los Angelesiin. Kaikissa kertomuksissa kaunis tyttö saa kaksi kilpakosijaa, jotka ovat toistensa täydellisiä vastakohtia. Kilpakosijoiden tehtäväksi lankeaa voittaa toinen toisensa ja saavuttaa tytön suosio.

## Näyttelijät

## Lähteet
* Mykkäelokuvasivusto
Dave Heineman

**David Eugene (Dave) Heineman** (s. 12. toukokuuta 1948) on yhdysvaltalainen republikaanipoliitikko ja Nebraskan entinen kuvernööri.

Heineman syntyi Nebraskan Falls Cityssä ja valmistui United States Military Academystä vuonna 1970.

Heineman toimi Nebraskan osavaltion rahastonhoitajana 1995–2001 ja varakuvernöörinä 2001–2005.

Heinemanista tuli Nebraskan kuvernööri 20. tammikuuta 2005. Hänen edeltäjänsä Mike Johanns erosi kesken kauden noustuaan Yhdysvaltain maatalousministeriksi. Heineman valittiin jatkamaan kuvernöörinä kaksissa vaaleissa. Hän voitti 7. marraskuuta 2006 vastaehdokkaansa, demokraattipuolueen David Hahnin 73,4&nbsp;%:n äänienemmistöllä ja 2. marraskuuta 2010 Mike Meisterin 73,9&nbsp;%:n äänienemmistöllä. Nebraskassa kuvernöörin peräkkäisten nelivuotiskausien määrä on rajattu kahteen, joten Heineman ei voinut olla enää ehdolla vuonna 2014.

Heineman on naimisissa Sally Ganemin kanssa. Parilla on yksi lapsi, poika.

## Lähteet
Severstal Tšerepovets

**HK Severstal Tšerepovets** () on venäläinen jääkiekkoseura, jonka kotipaikka on Tšerepovetsin kaupunki Vologdan alueella. Seura on perustettu vuonna 1956 ja sen kotikaukalo on runsaan 6&nbsp;000 katsojan Tšerepovetsin jääpalatsissa. Seuran tunnus ja nimi Severstal tulevat pörssiyritys Severstalilta, joka on Venäjän toiseksi suurin kaivos- ja metallurgian-alan yhtiö. Yritysjätti on jääkiekkoseuran päätukija. 

Nykyään Severstal Tšerepovets pelaa KHL-liigan läntisen lohkon Bobrov-divisioonassa.

## Joukkue kaudella 2025–2026

### Joukkueenjohto
* **Päävalmentaja:** Andrei Kozirev 
* **Apuvalmentaja:** Vadim Homitski 
* **Apuvalmentaja:** Jevgeni Stavrovski 
* **Maalivahtivalmentaja:** Andrei Karpin 
* **Maalivahtivalmentaja:** Vitali Tšumitšjov 
* **Videovalmentaja:** Vladislav Kornijenko 
* **Videovalmentaja:** Nikolai Kurbatov 
* **Fysiikkavalmentaja:** Pavel Blinov 
* **Fysiikkavalmentaja:** Sergei Šabanov 
* **Huoltopäällikkö:** Pavel Gavrilov 
* **Huoltopäällikkö:** Jan Tinkov 
* **Puheenjohtaja:** Vadim Germanov 
* **Toimitusjohtaja:** Nikolai Kanakov 
* **Apulaistoimitusjohtaja:** Aleksandr Krjukov 
* **Joukkueenjohtaja:** Aleksandr Fjodorov 

*Lähde: EliteProspects*

## Liigahistoria
*Neuvostoliiton mestaruussarjassa 1956–1982
*Pervaja Ligassa 1982–1989
*Neuvostoliiton mestaruussarjassa 1989–1991
* kaudella 1991–1992
*Kansainvälisessä liigassa 1992–1996
*Venäjän jääkiekon superliigassa 1996–2008
*KHL:ssa vuodesta 2008 alkaen

## Lähteet

## Aiheesta muualla

* Viralliset kotisivut
* Eurohockey.net
Bethany Joy Lenz

**Bethany Joy Lenz** (s. 2. huhtikuuta 1981 Hollywood, Florida, Yhdysvallat) on yhdysvaltalainen laulaja ja näyttelijä. Häneltä on julkaistu albumit *Preincarnate* (2002) ja *Come on Home* (2005). Näyttelijänä hänet tunnetaan esimerkiksi sarjasta *[[Tunteet pelissä]]*, jossa hän esitti vuosina 2003–2012 Haley James Scottia, Nathanin (James Lafferty) vaimoa.

Lenz oli vuosina 2005–2012 naimisissa Michael Galeottin kanssa ja hänet tunnettiin tuolloin nimellä **Bethany Joy Galeotti**. Heillä on yksi lapsi, helmikuussa 2011 syntynyt tytär.

## Filmografia

* Guiding Light (38 jaksoa, 1998–2000) --- Michelle Bauer Santos Santos
* Off Center (jakso 102, 2001) --- Heather
* Siskoni on noita (Charmed) (jakso 406, 2001) --- Lady Julia
* Felicity (jakso 406, 2001) --- Gretchen
* Perintö (The Legacy) (2002) --- Jess
* Rakkaudella, Molly (Maybe It's Me, jakso 110) --- Myyjä
* Oikeuden puolesta (The Guardian, jaksot 218 ja 220, 2003) --- Claire Stasiak
* Tunteet pelissä (One Tree Hill, 2003–2012) --- Haley James Scott
* Anna palaa 2 (Bring It On Again, 2004) --- Marni Potts

## Diskografia

### Albumit

* *Preincarnate* 2002

# Overpopulated
# 1972
# Day After Today
# Honestly
# Josiah
# Don't Walk Away
# Las Palmas
# Mr. Radioman


* *Come on Home* (2005)

# Songs in My Pockets
# Leaving Town Alive
# Crazy Girls
# Sunday Train
# If You're Missing (Come on Home)

 
### Singlet

* *When the Stars Go Blue* (yhdessä Tyler Hiltonin kanssa, alun perin Ryan Adamsin esittämä)

### ''Tunteet pelissä'' -sarjassa esitetyt kappaleet

# Elsewhere (alun perin Sarah McLachlanin)
# Let Me Fall
# Halo
# Maybe
# Quicksand
# Feel this
# Flying Machine

## Lähteet

## Aiheesta muualla

* Bethany Joy Lenzin virallinen sivusto 
*
Matti Jaaranen

**Matti Heimo Jaaranen** (s. 22. syyskuuta 1951 Valtimo) on suomalainen muusikko ja näyttelijä. Hän on tullut tunnetuksi Lapinlahden Linnut -huumoriyhtyeen pitkäaikaisena jäsenenä.

## Uran alkuvaihe
Jaarasen kirjoitettua ylioppilaaksi ja käytyään armeijan hän haki opiskelemaan Taideteollisen korkeakoulun taidelinjalle Helsinkiin ja Teknilliseen korkeakouluun opiskelemaan arkkitehtuuria 1970-luvun alkupuolella. Hän ei päässyt kumpaankaan kouluun, mutta hän pääsi sisälle Ylioppilasteatteriin vuonna 1974, samaan aikaan kuin tuleva työtoverinsa, Lapinlahden Lintujen perustajajäsen Timo Eränkö.

Ennen parrasvalojen eteen siirtymistään Jaaranen toimi muun muassa lavastajana Ryhmäteatterissa. Teatteriuransa aikana hän on esiintynyt  Ylioppilasteatterissa, muun muassa Bertolt Brechtin näytelmässä *Äiti*. Teatteriseurue Maailmanpyörässä hän oli mukana useissa pienoisnäytelmissä. Jaaranen on näytellyt elokuvissa sivuosia, kuten Aki Kaurismäen ohjaamassa ''Arielissa'' sekä elokuvissa ''Kiljusen herrasväen uudet seikkailut'' ja ''Tanssi perhoseni tanssi''.

## Lapinlahden Linnut
Jaaranen liittyi huumoriyhtye Lapinlahden Lintuihin vuonna 1983. Yhtyeen eturivin esiintyjänä hän toimii laulajana ja soittaa trumpetin lisäksi eksoottisia Lapinlahden Linnuille tyypillisiksi muodostuneita soittimia, kuten asiakirjamappia ja viritettyä kaljakoria. Esiintymisten sketsiosuuksissa Jaarasella on yleensä myös keskeinen osuus. Jaaranen on luonut Lapinlahden Lintujen logon ja yhtyeen tunnuksena toimivan kolmivarpaisen yksijalkaisen lintuhahmon. Hän on suunnitellut myös suuren osan yhtyeen levykansista. 

Lisäksi Jaaranen on sanoittanut jonkun verran yhtyeen kappaleita. Tv-esiintymisistä mieleenpainuvimmat Jaarasen työt ovat Lapinlahden Lintujen sketsisarjoissa ''Seitsemän kuolemansyntiä'', ''Maailman kahdeksan ihmettä'', ''Kuudesti laukeava'', ''Lapinlahden Linnut Show'', ''Lapinlahden Linnut'' ja ''Muuttuuko ihminen''.

## Lähteet

## Aiemmat yhtyeet
* Terho Oinonen ry

## Aiheesta muualla
* Matti Jaaranen Elonetissä
*
Christoph Sumann

**Christoph "Sumi" Sumann** (s. 19. tammikuuta 1976 Judenburg, Itävalta) on itävaltalainen entinen ampumahiihtäjä, joka kilpaili maailmancup-tasolla kaudesta 2000-2001 kevääseen 2014 asti.
## MM-kilpailut
Sumann sijoittui Hanti-Mansijskin MM-kisoissa 2003 kahdeksanneksi sprintissä sekä kymmenenneksi normaalimatkalla ja takaa-ajossa. Hochfilzenin MM-kilpailuissa 2005 hän hiihti ankkuriosuuden Itävallan pronssijoukkueessa, jossa hänen lisäkseen kilpailivat Daniel Mesotitsch, Friedrich Pinter ja Wolfgang Rottmann. Joukkue hävisi Norjan kultakvartetille 43,3 sekuntia käytettyään neljä varapatruunaa. Norja puolestaan käytti seitsemän varapatruunaa. Hopeajoukkue Venäjä käytti viisi varapatruunaa - hävisi Norjalle tasan 26 sekuntia.
## Olympialaiset
Sumann sijoittui Torinon olympialaisissa 2006 yhdeksänneksi yhteislähdössä ja seitsemänneksi takaa-ajossa. Anterselvan MM-kilpailuissa 2007 hän sijoittui niin ikään seitsemänneksi yhteislähtökilpailussa. Pyeongchangin MM-kilpailuissa 2009 hän saavutti yhteislähtökilpailussa hopeaa 8,9 sekuntia Dominik Landertingerille hävinneenä. Viestissä hän hiihti ankkuriosuuden Itävallan saadessa Norjan jälkeen hopeaa. Vancouverin olympialaisissa 2010 Sumann saavutti hopeaa takaa-ajossa ja viestissä. Yhteislähtökilpailussa hän oli neljäs ja normaalimatkalla kahdeksas. Hanty-Mansijskin MM-kilpailuissa 2011 hän sai pronssia normaalimatkalla. Sotšin olympialaisissa 2014 hän hiihti avausosuuden pronssia saaneessa Itävallan viestijoukkueessa.   
## Maailmancup
Maailmancupissa Sumann on voittanut kuusi osakilpailua: Brezno-Osbrlien sprintin kaudella 2001–2002, Pokljukan takaa-ajon ja yhteislähdön kaudella 2006–2007, Oberhofin yhteislähdön kaudella 2008–2009, Pokljukan normaalimatkan kaudella 2009–2010 ja Hanty-Mansijskin takaa-ajokilpailun kaudella 2012–2013. Lisäksi hän sijoittui kaudella 2006–2007 kolmanneksi Ruhpoldingin yhteislähtökilpailussa. Kaudella 2008–2009 hän oli kolmas Vancouverin sprinttikilpailussa sekä Hanti-Mansijskin sprintissä ja takaa-ajossa. Kaudella 2009–2010 hän oli toinen Oslon yhteislähdössä sekä kolmas Östersundin normaalimatkan kilpailussa ja Oslon pikakilpailussa. Kaudella 2012–2013 hän sijoittui kolmanneksi Östersundin pikakilpailussa. Cupin kokonaispisteissä hän on sijoittunut yhdeksänneksi kaudella 2006–2007, kuudenneksi 2008–2009,  toiseksi kaudella 2009–2010 ja kahdeksanneksi 2010–2011.

Sumann lopetti uransa kauden 2013-2014 päätteeksi.

## Lähteet
* 
### Viitteet

## Aiheesta muualla
* Kotisivut
Paul Baxter

**Paul Baxter** (s. 28. lokakuuta 1955 Winnipeg, Kanada) on kanadalainen jääkiekkovalmentaja. Ennen valmentajauraa Baxter pelasi jääkiekkoa ammattilaisena WHA:ssa ja NHL:ssa.

Baxter aloitti varsinaisen ammattilaisuransa WHA:n Cleveland Crusadersissa kaudella 1974-75 josta siirtyi kaudelle 1976-77 Quebec Nordiquesiin. Baxter jatkoi Nordiquesin riveissä joukkueen siirtyessä WHA:n lopettamisen jälkeen NHL:aan. Baxter jäi historiankirjoihin WHA:n eniten rangaistuna pelaajana 962 minuutillaan.

Vuosina 1979–1987 hän pelasi Quebec Nordiquesissa, Calgary Flamesissa  ja Pittsburgh Penguinsissa yhteensä 472 NHL-ottelua, joissa keräsi 169 tehopistettä (48+121) ja 1564 jäähyminuuttia. Hänellä olikin tappelijan maine. Kaudella 1981–1982 Baxter oli NHL:n jäähypörssin voittaja.

Päävalmentajana Baxter on ollut IHL:n Salt Lake Golden Eaglesissa 1987–1989, jossa otti ensimmäisellä kaudella mestaruuden. Hän on ollut samassa toimessa myös 1995–1997 AHL:n Saint John Flamesissa. 

Apuvalmentaja Paul Baxter on ollut NHL:n Calgary Flamesissa 1989–1992, Chicago Blackhawksissa 1992–1995, San Jose Sharksissa 1997–2000 ja Florida Panthersissa 2001–2003. Loppuvuodesta 2006 hän aloitti HIFK:n päävalmentajana SM-liigassa ja valmensi joukkuetta kahden kauden ajan. 

Seuraavaksi Baxter siirtyi valmentamaan NAHL-junioriliigaan: ensin kaksi kautta Wenatchee Wildia ja tämän jälkeen Wichita Falls Wildcatsiä kolmen kauden ajan.  Huhtikuussa 2014 Baxter nimitettiin seuran presidentiksi sekä toimitusjohtajaksi, luopuen samalla valmennuspestistään. 

## Lähteet
* *"VAIN mestaruus riittää minulle"/Paul Baxter* (Iltalehti/Urheilu 28.12.2006, s.2)

### Viitteet
Atlantic Crossing

***Atlantic Crossing*** on Rod Stewartin albumi vuodelta 1975.
## Kappaleet
*Fast Side*
# Three Time Loser - Rod Stewart - 4'03
# Alright for an Hour - Rod Stewart / Jesse Ed Davis - 4'17
# All in the Name of Rock'n'roll - Rod Stewart - 5'02
# Drift Away - Mentor Williams - 3'43
# Stone Cold Sober - Rod Stewart / Steve Cropper - 4'00

*Slow Side*
# I Don't Want to Talk About It - Danny Whitten - 4'47
# It's Not the Spotlight - Barry Goldberg / Gerry Coffin - 4'21
# This Old Heart of Mine - Brian ja Eddie Holland / Lamont Dozier - 4'04
# Still Love You - Rod Stewart - 5'08
# Sailing - Gavin Sutherland - 4'37

## Lähteet
* LP-levy BS 2875 (Warner Bros. Records, Inc.,1975)
Wizz Air

**Wizz Air** on unkarilainen halpalentoyhtiö, joka pitää päämajaansa Unkarin Vecsésissä. Yhtiö on keskittynyt lennoissaan Keski- ja Itä-Eurooppaan. Kuten monilla halpalentoyhtiöillä, sillä on monta tukikohtaa eri puolilla Keski- ja Itä-Eurooppaa.

Yhtiö operoi usein pääkenttiä hiljaisemmilta kakkoskentiltä. Suomessa se käyttää Turun lentoasemaa lennoillaan Gdańskiin, Bukarestiin ja Vilnaan. Aikaisemmin se on liikennöinyt Turusta myös muun muassa Roomaan ja Skopjeen.

Wizz Airin osake noteerataan Lontoon pörssissä. Yhtiö listautui vuonna 2015.

## Laivasto

Maaliskuussa 2023 Wizz Airin laivasto (sisältäen tytäryhtiöt) koostuu seuraavista lentokoneista. Laivaston keski-ikä on 4,5 vuotta.

## Lähteet

## Aiheesta muualla

* Wizz Airin virallinen verkkosivusto
Shiatsu

**Shiatsu** eli **šiatsu** on kehonkäsittelymuoto, joka perustuu kiinalaisen akupainannan perinteeseen. Shiatsu on kehitetty noin 1000 vuotta sitten.

Dosentti Jukka Martion mukaan shiatsua voidaan pitää yhtenä akupainannan muotona, tosin shiatsussa käsittely on laaja-alaisempaa.

## Periaatteet ja käytäntö
Shiatsu on kokonaisvaltainen kehonhoitomuoto, joka perustuu kehon väitetyillä energiakanavilla eli meridiaaneilla sijaitsevien akupunktiopisteiden, tsubojen, paineluun. Hoidossa meridiaanien akupisteet käydään läpi muun muassa peukaloilla, polvilla, kyynärpäillä, rystysillä tai jalkaterillä painellen. Lisäksi hoito sisältää hierontaa, venyttelyjä ja heilutteluja. Asiakas makaa futon-patjalla hoidon ajan. 

## Tekniikat
Shiatsun manuaaliset tekniikat ovat paljon vanhempia kuin muut tekniikat, kuten osteopatia, ja sen harjoittajat väittävät olevansa vanhin manipulaatiohoitokoulutuksen systemaattisesti aloittanut ammattikunta. Shiatsu-tekniikat vaihtelevat pehmeistä (esim. kädelläparantaminen ja sively) koviin (kiropraktiset tekniikat ja nikamien paikoilleen asettaminen).

## Historia
Shiatsu on vanhin fyysinen terapiamuoto, josta on olemassa kirjoitettua tekstiä. Tähän muistiin merkittyyn menetelmään kiinnitettiin huomiota lähes 3&nbsp;000 vuotta sitten Keski-Kiinassa. Silloin sitä kutsuttiin nimellä Tien-An. Tämä tapahtui Keltaisen keisarin dynastian aikana 500 eaa. Varhainen muistiinmerkintä osuu samalle ajalle kuin ensimmäinen maininta akupunktiosta, joka on peräisin Kiinan pohjoisosasta. Molemmista tuli olennainen osa kiinalaista lääketiedettä ääreishermostoa koskevien samansuuntaisten teorioiden vuoksi 500-luvulla jaa.

Kun Tien-An esiteltiin japanilaisille, se sai nimen shiatsu. Shiatsun tunnetuksi tekemiseen vaikuttivat etenkin Michio Kushi, Shizuto Masunaga, Saul Goodman ja Tokujiro Namikoshi, joka länsimaisti shiatsuopetuksen. Kirjaimellisesti sana ”shiatsu” tarkoittaa peukalolla painamista.

## Lähteet
* William Schultz: *Shiatsu* (Karisto)
* John Lewis: *Opi Shiatsua* (Tammi)

### Viitteet

## Aiheesta muualla
* Luonnonlääketieteen keskusliitto LKL ry
* Suomen Shiatsuyhdistys
* Shiatsu Finland ry
Žarko Dolinar

**Žarko Dolinar** (3. heinäkuuta 1920 – 9. maaliskuuta 2003) oli kroatialainen pöytätenniksen pelaaja, joka voitti lajin MM-kisoissa yhteensä kahdeksan mitalia. 

Koprivnicalainen Dolinar toimi myös ITTF:n urheilutieteen komitean johtajana. Hän oli filosofian tohtori ja yliopiston professori Zagrebissa ja Baselissa. Hänet julistettiin Vanhurskaaksi kansakuntien joukossa noin 300 juutalaisen pelastamisesta toisessa maailmansodassa.

Dolinar oli 82-vuotias kuollessaan Sveitsin Baselissa 9. maaliskuuta 2003. 

## Lähteet
Trauma Center

**Trauma Center** on videopelisarja, johon kuuluvat seuraavat osat:

**[[Trauma Center: Under the Knife]]*, sarjan ensimmäinen osa Nintendo DS:lle
**[[Trauma Center: Second Opinion]]*, ensimmäinen osa Wiille
**[[Trauma Center: New Blood]]*, videopeli Wiille
**[[Trauma Center: Under the Knife 2]]*, videopeli Nintendo DS:lle
**[[Tauma Team|Trauma Team]]*, videopeli Wiille

## Aiheesta muualla
* Englanninkielisen Wikipedian artikkeli
Traktor Tšeljabinsk

**Traktor Tšeljabinsk** () on venäläinen jääkiekkoseura, jonka kotipaikka on Tšeljabinskin miljoonakaupunki Länsi-Siperiassa, Uralvuoriston itäpuolella. Seuran perusti vuonna 1947 Tšeljabinskin traktoritehtaan johtaja. Perustamisen aikaan joukkue pelasi nimellä Dzerzhinets. Vuodesta 1958 alkaen seuran nimi on ollut Traktor. Seuran kotihalli on Traktor Arena, jonne mahtuu 7&nbsp;500 katsojaa.

Traktor Tšeljabinsk pelaa Venäjän ja Itä-Euroopan KHL-liigan itäisen konferenssin Harlamov-divisioonassa. Kaudella 2012–2013 joukkue pelasi KHL-finaaleissa, joissa se hävisi OHK Dinamo Moskovalle otteluvoitoin 4–2.

## Joukkue kaudella 2025–2026
**(Päivitetty 30.11.2025)**

### Joukkueenjohto
* **Päävalmentaja:** Benoît Groulx 
* **Apuvalmentaja:** Juri Kuzmenkov 
* **Apuvalmentaja:** Boris Mironov 
* **Apuvalmentaja:** Raphaël-Pier Richer 
* **Maalivahtivalmentaja:** Peter Skrabelj 
* **Videovalmentaja:** Vladimir Gaponov 
* **Fysiikkavalmentaja:** Daniil Babenko 
* **Fysiikkavalmentaja:** Kirill Garifullin 
* **Huoltopäällikkö:** Matvei Denisov 
* **Huoltopäällikkö:** Anton Limanenko 
* **Puheenjohtaja:** Aleksei Teksler 
* **Varapuheenjohtaja:** Boris Vidgof 
* **Toimitusjohtaja:** Aleksei Volkov 
* **Apulaistoimitusjohtaja:** Aleksei Petrov 
* **Joukkueenjohtaja:** Sergei Jarkov 

*Lähde: EliteProspects*

## Lähteet

## Aiheesta muualla
* Martin Grenier's Blog
* Viralliset kotisivut
* Eurohockey.net
Mehmet Hetemaj

**Mehmet Hetemaj** (s. 8. joulukuuta 1987 Skënderaj, Kosovo, Jugoslavia) on suomalainen uransa päättänyt jalkapalloilija. Hän oli pelipaikaltaan puolustava keskikenttäpelaaja.

## Ura

Hetemaj, joka kuuluu Kosovon albaaniväestöön, muutti Suomeen vuonna 1992 neljän vuoden ikäisenä ja aloitti jalkapallon HJK:n Malmin juniorijoukkueessa vuonna 1996. Hän nousi reservijoukkue Klubi 04:n kautta aina edustusjoukkueeseen asti. Veikkausliigassa hän teki ensiesiintymisensä 21. huhtikuuta 2006 vierasottelussa KooTeePeetä vastaan. Kauden 2006 aikana hän pelasi yhdeksässä liigaottelussa.

Kaudella 2007 Hetemaj ehti pelata HJK:ssa kahdeksan liigaottelua ja tehdä niissä yhden maalin, kunnes hänet lainattiin elokuun lopussa liiganousija Viikinkien joukkueeseen.

Tammikuussa 2008 Hetemaj siirtyi Kreikan liigan Panioniosiin, jonka kanssa hän solmi 3,5-vuotisen sopimuksen. Hän oli vakuuttanut seuran edustajat oltuaan testattavana joulukuun lopussa, ollessaan viettämässä joulua isoveljensä, AEK:ta edustaneen Perparim Hetemaj’n luona. Kevätkauden 2009 hän pelasi lainalla Thrasivoulosissa. Kaudeksi 2009–2010 hänet lainattiin Italian Serie B:n AlbinoLeffeen.

Hetemaj kuului Suomen alle 21-vuotiaiden maajoukkueen kokoonpanoon ikäluokan EM-kilpailuissa kesällä 2009. Ensiesiintymisensä A-maajoukkueessa hän teki 4. helmikuuta 2009 ystävyysottelussa Japania vastaan. AlbinoLeffessä vakuuttavan kauden pelannut Hetemaj nousi jälleen miesten A-maajoukkueeseen 21.5.2010 otteluun Viroa vastaan.

Kesäkuussa 2010 Hetemaj allekirjoitti neljän vuoden mittaisen sopimuksen aiemmin lainasopimuksella edustamansa AlbinoLeffen kanssa. Hetemaj pelasi kauden 2012-2013 lainasopimuksella Serie B:n Reggina Calciossa. Tammikuussa 2014 Hetemaj lainattiin Veikkausliigan FC Honkaan elokuuhun saakka ulottuvalla sopimuksella. Lainasopimus päättyi kuitenkin alun perin sovittua aikaisemmin ja Hetemaj siirtyi italialaiseen Monzaan heinäkuussa 2014.

## Perhe

Mehmetin veli Perparim Hetemaj on myös jalkapalloilija. Hänen siskonsa on vuonna 2009 Vuoden pakolaisnaiseksi valittu kokomuuspoliitikko Fatbardhe Hetemaj, joka on toiminut muun muassa Helsingin kaupunginvaltuutettuna.

## Lähteet

## Aiheesta muualla
*Transfermarkt
Avangard Omsk

**Avangard Omsk** on venäläinen KHL-liigan itäisen lohkon (konferenssin) Tšernišov-divisioonassa pelaava jääkiekkoseura. Se on perustettu vuonna 1950 ja on kotoisin Omskin kaupungista eteläisestä Siperiasta. Seura pelaa kotiottelunsa 12&nbsp;000 paikkaisella G-Drive Arenalla Omskissa.

## Historia
Seura voitti Venäjän mestaruuden kauden 2003–2004 päätteeksi. Sitä kautta se sai paikan Euroopan seurajoukkueiden mestaruusturnaukseen vuodeksi 2005. Sieltä se palasi Euroopan mestarina, kun muun muassa joukkueen nimekkäimmän pelaajan Jaromír Jágrin tähdittämä joukkue voitti finaalissa Oulun Kärpät. 13. lokakuuta 2008 Omskin oikea laitahyökkääjä Aleksei Tšerepanov sai sydänkohtauksen vaihtoaitiossa ja kuoli pian.

10. maaliskuuta 2010 ilmoitettiin Raimo Summasen aloittavan seuran päävalmentajana. Petri Matikainen valmensi joukkuetta syyskuun 2013 puoliväliin saakka.

Kaudeksi 2018-19 Avangard joutui evakkoon Omskin kaupungista Arena Omskin sortumisuhan vuoksi. Syksyllä 2019 Arena Omsk purettiin. Avangard on pelannut kaudesta 2018-19 lähtien Moskovan alueella Balašiha Arenalla. Kaudella 2020-2021 joukkue voitti ensimmäisen Gagarin Cupinsa kukistettuaan finaaleissa Moskovan TsSKA:n. 

Omskiin valmistui uusi halli Avangardille vuonna 2022. Hallissa on 12 000 istumapaikkaa.

## Joukkue
*Tilanne 21. marraskuuta 2025*

## Joukkueenjohto
***Päävalmentaja:** Guy Boucher 
***Apuvalmentaja:** Dave Barr 
***Apuvalmentaja:** Andrej Podkonický 
***Apuvalmentaja:** Aleksandr Svitov 
***Apuvalmentaja:** Aleksandr Zavjalov 
***Maalivahtivalmentaja:** Aleksei Žigarev 
***Videovalmentaja:** Andrei Tsaisler 
***Apuvideovalmentaja:** Ilja Ustimtšuk 
***Fysiikkavalmentaja:** Vjatšeslav Makritski 
***Apufysiikkavalmentaja:** Aleksei Selivjorstov 
***Kehitysvalmentaja:** Dmitri Poljantšikov 
***Huoltopäällikkö:** Nikita Donets 
***Jääkiekkotoiminnanjohtaja:** German Tšistjakov 
***Toimitusjohtaja:** Jevgeni Zabuga 
***Joukkueenjohtaja:** Igor Doroškevitš 

*Lähde: EliteProspects*

## Lähteet

## Aiheesta muualla
*Viralliset kotisivut
*Eurohockey.net
A Night on the Town

**A Night on the Town** on Rod Stewartin albumi vuodelta 1976. Sen kuvituksessa on käytetty Pierre-Auguste Renoirin maalausta *Le Bal au Moulin de la Galette*, johon Rod Stewartin hahmo on sijoitettu.

## Kappaleet

*Slow Side*

# 
# 
# 
# 

*Fast Side*

# 
# 
# 
# 
# 

## The Garage Band

* Basso: D. Dunn, R. Glaub, D. Hood, W. Weeks, Lee Sklar
* Kitarat: S. Cropper, W. Peek, J. Walsh, J. Davis, D. Lindley, F. Tackett
* Kosketinsoittimet: J. Jarvis, D. Foster, B. Beckett, J. Smith
* Rummut: R. Hawkins, R. Schlosser, A. Newmark ja ... Al Jackson
* Perkussiot: T. Vig, J. Lala
* Jousisovitukset: J. Horowitz, M. Lewis, A. Mardin
* Torvisektio: Tower of Power Horn Section
* Tenorisaksofonisoolot: J. Jumonville ja Plas Johnson

J. Walsh esiintyy levy-yhtiönsä ABC Recordsin luvalla.

## Tuotanto

Levyn on julkaissut yhdysvaltalainen Warner Bros. Records ja sen on tuottanut Tom Dowd.

Levyn ovat äänittäneet Dee ja Joe Robb Hollywoodissa Cherokee-studioilla. Apunaan heillä on ollut George Tutko. Kappale ”The First Cut is the Deepest” on kuitenkin äänitetty Muscle Shoals Sound -studiossa. Jousien päällekkäisäänitykset on tehty Miamissa Criteria-studiossa.

Levykannen maalauksen on tehnyt Mike Bryan ja valokuvat ottanut David Steen. Takakannen valokuvassa olkihattuinen Stewart poseeraa juomalasi kädessä. Levypussin puolivartalokuvassa Stewart on pukeutunut pelkästään petoeläimen hampaista ja luista tehtyyn kaulakoruun.

Kiitoksissa on mainittu Brooks Honicutt.

Alkuperäisen LP-levyn mukana tuli tilauslomakkeet, joilla sai hankittua levyyn liittyvän T-paidan Warner Bros. Recordsin New Yorkin Bellmoren osoitteesta.

## Lähteet

* LP-levy BS 2938 (Warner Bros. Records, Inc., 1976)
Foot Loose & Fancy Free

***Foot Loose & Fancy Free*** on Rod Stewartin albumi vuodelta 1977.
## Kappaleet
*Side 1*
# Hot Legs - Stewart, Grainger - 5'11
# You're Insane - Stewart, Chen - 4'45
# You're In My Heart (The Final Acclaim) - Stewart - 4'42
# Born Loose - Stewart, Cregan, Grainger - 5'58

*Side 2*
# You Keep Me Hangin' On - Holland, Dozier, Holland - 7'28
# (If Lovin' You Is Wrong) I Don't Want to Be Right  - Banks, Hampton, Jackson - 5'18
# You Got a Nerve - Stewart, Grainger - 4'57
# I Was Only Joking - Stewart, Grainger - 6'02

## Lähteet
* LP-levy BSK 3092 (Warner Bros. Records, Inc., 1977)
Meriantura

**Meriantura** eli **kielikampela** (*Solea solea*) on Koillis-Atlantin kampelakala.  Merianturaa pidetään maultaan erinomaisena ja sen liha on arvostettua. 

## Ulkonäkö ja koko
Meriantura on perusmuodoltaan säännöllisen soikea. Päältä kala on vihertävän tai punertavan ruskea, alta valkoinen. Päällimmäisen rintaevän kärkiosassa on musta läiskä. Meriantura on yleensä 15–45&nbsp;cm:n pituinen, mutta voi kasvaa 70&nbsp;cm:iin. 

## Levinneisyys
Meriantura elää matalahkoissa Koillis-Atlantin rannikkovesissä Keski-Norjan ja Luoteis-Afrikan Senegalin ja Kap Verden saarten välisellä alueella, mm. Pohjanmeressä; sitä tavataan myös eteläisessä Itämeressä. Levinneisyys kattaa myös Välimeren sekä Mustanmeren eteläosan. 

## Elintavat ja lisääntyminen
Merianturat elävät yksittäin merenpohjaan kaivautuneena, alle 300 m:n syvyisillä muta- ja hiekkapohjilla. Talvella ne siirtyvät syvempiin vesiin. Ne liikkuvat öisin ja syövät merenpohjan selkärangattomia eläimiä.

Vattimerta Pohjanmeressä pidetään tärkeimpänä lisääntymisalueena. Kutu siellä tapahtuu loppukeväällä, Välimeressä talvella.

## Kalastus ja käyttö
Meriantura on arvokas ja maukas talouskala, jota pyydetään pääasiassa pohjatroolilla. Kokonaisvuosisaaliit ovat olleet vakaasti 40 000 tonnin luokkaa. Suurimmat pyyntimaat ovat  Alankomaat ja Ranska; myös Adrianmeren kalastus on merkittävää.

## Lähteet
*
* ''Solea solea'' (Quensel, 1806) FAO Species Fact Sheet
Rl

**Rl** tarkoittaa seuraavia asioita:

* 
* rajoitettu lisämaksuvelvollisuus, rl. tai r.l., aiemmin osuuskuntien nimissä mahdollisesti ollut osuuskunnan sääntöihin viittaava nimitys
* Rakennusliitto, ammattiliitto
* rikoslaki, RL, laki, jossa määritellään rikokset ja niistä langetettavat rangaistukset
* 
* rulla, rl, lieriön muotoon kääritty tuote.
Rp

**Rp** tai **RP** voi tarkoittaa seuraavia:

* 
* Rheinische Post, saksalainen sanomalehti
* rekisteröity puolue, rp., puoluerekisteriin merkitty puolue
* rupia, rp, rahayksikkö.
* RP, Paineilmakäyttöisissä maaliruiskuissa merkitsee "Reduced pressure" supistettu paine= pienempi ilmankulutus.
Offshoring

**Offshoring** tarkoittaa yritysten toimintojen siirtämistä toiseen maahan saman konsernin sisällä. Siirtämällä toiminnot kehittyviin maihin, yritykset pyrkivät parantamaan kilpailukykyä edullisemman kustannustason ja verosuunnittelun avulla. Tuotanto- ja valmistuskustannusten lisäksi säästöjä voidaan saada myös edullisemmista kuljetuskustannuksista. Tutkimus- ja tuotekehitystoimintojen siirrolla maasta toiseen pyritään parantamaan tuotteiden sopivuutta paikallisiin tarpeisiin paikallisten asiantuntijoiden voimin.

Tutkimus- ja tuotekehitystoiminnassa offshoringilla voidaan tavoitella myös sitä, että tuotteiden ylläpitotyö siirretään edullisemman kustannustason maihin, jotta saadaan vapautettua resursseja uuden kehittämiseen. Toisaalta tavoitellaan myös parempaa hintakilpailukykyä yleisesti saatavilla olevissa tuotteissa. Tämä aiheuttaa kilpailun kiristymistä hinnoittelun kautta.

## Katso myös
* Veroparatiisi
* Verosuunnittelu
* Offshore-yritys

## Lähteet
Altenburg

**Altenburg** on kaupunki Saksan Thüringenin osavaltiossa. Sen pinta-ala on 45,60 km². Vuoden 2011 väestönlaskennassa siellä oli 34&nbsp;090 asukasta. 

## Ystävyyskaupungit
*  Offenburg (Saksa)
*  Olten (Sveitsi)
*  Zlín (Tšekki)

## Lähteet

## Aiheesta muualla

* Viralliset sivut
SKP:n Pohjanmaan piirijärjestö

**Suomen kommunistisen puolueen Pohjanmaan piirijärjestö** (vuoteen 2024 **SKP:n Etelä- ja Keskipohjanmaan piirijärjestö**, aikaisemmin **SKPy:n Vaasan piirijärjestö**) on Suomen Kommunistisen Puolueen toimintaa Vaasan vaalipiirissä ohjaava järjestö, jonka piiritoimisto sijaitsee Vaasassa, Palosaaren Järjestötalolla, osoitteessa Vapaudentie 27.

## Osastot
Aktiiviset paikallisosastot:

* SKP:n Vaasan osasto

Epäaktiiviset paikallisosastot:
*SKP:n Kokkolan osasto
*SKP:n Laihian osasto
*SKP:n Teuvan osasto
Lakanneet tai lakkautetut paikallisosastot

* SKP:n Himangan osasto
* SKP:n Jurvan osasto
* SKP:n Vimpelin osasto
* SKP:n Alajärven osasto
* SKP:n Alavuden osasto
* SKP:n Evijärven osasto
* SKP:n Ilmajoen osasto
* SKP:n Isokyrön osasto
* SKP:n Kaskisen osasto
* SKP:n Kauhajoen osasto
* SKP:n Kauhavan osasto
* SKP:n Kurikan osasto
* SKP:n Lappajärven osasto
* SKP:n Lapuan osasto
* SKP:n Mustasaaren osasto
* SKP:n Pietarsaaren osasto
* SKP:n Seinäjoen osasto
* SKP:n Peräseinäjoen osasto
* SKP:n Toholammin osasto
* SKP:n Vimpelin Kirkonkylän osasto
* SKP:n Vimpelin Sääksjärven osasto
* SKP:n Vimpelin osasto
* SKP:n Ähtärin osasto

## Vaalit

## Piirisihteerit
* Anna-Maija Perkkalainen
* Reino Kolmonen
* Tapio Hakala
* Juha Päiväniemi 

## Piirin puheenjohtajat

* Tapio Hakala

## Lähteet
Rs

**Rs** voi tarkoittaa ainakin seuraavia asioita:

* 
* .rs, Serbian internet-maatunnus.
* 
* rupia, valuuttatunnus ₨, rahayksikkö
* rasia, rs, pienehkö laatikko
* kierrosta sekunnissa, r/s, englannin sanoista *revolutions per second*, pyörimisnopeuden yksikkö
* RS-virus, englannin sanoista *respiratory syncytial virus*, keuhkoputkentulehdusta aiheuttava influenssavirus.
*Aprilia RS 125 kevytmoottoripyörää.
* Lyhenne pelistä RuneScape.
* Roope-setä -lehden lyhenne.
* Rekisteröity säätiö
* Risteyssilta, tien ylityspaikka moottoritiellä